Politiet så ikke Øygards intime merker på avstand
Bakgrunnen for bevissikringen lille julaften i fjor var at den fornærmede tenåringsjenta hadde forklart seg om intime kjennemerker hos Øygard i dommeravhør dagen i forveien. Ifølge jenta var de plassert slik at de kun var synlige om ordføreren var naken. Politimannen som deltok på undersøkelsen bekreftet langt på vei dette i retten mandag. - Så du noe da han kledde av seg, spurte statsadvokat Thorbjørn Klundseter. - Nei, ikke noe som var synlig på den avstanden med truse på, forteller politibetjent Roger Haugen, som da arbeidet på lensmannskontoret på Vågå.Haugen var en av politibetjentene som hentet Øygard og fulgte ham til legen lille juleaften i fjor. Mens Haugen og lensmannen kjørte egen sivil politibil, fulgte Øygard og hans kone etter i sin egen bil til legeundesøkelsen. Haugen anslår at han stod tre-fire meter fra ordføreren under legeundersøkelsen, og så på ham bakfra og fra siden.Politibetjenten ble også vist disse. - På dette bildet ligger han med adskilte bein. Når han stod rett opp og ned kunne ikke jeg se det, forklarte Haugen i retten. Øygard har i sin forklaring hevdet at jenta aldri har sett ham naken, men at hun har sett ham i undertøyet.Larsen reagerer på at politiet kun har tatt bilde av Øygard naken, og ikke med undertøy. - Hva er bakgrunnen for at dere ikke gjorde dette, ville Larsen vite. - I ettertid ser jeg at vi, rent kriminalteknisk, burde gjort dette, erkjente Haugen. Legen som undersøkte Øygard fant ikke noe arr, slik den fornærmede jenta har forklart.Forsvarer Mette Yvonne Larsen mener det er deres bilde som gir et riktig bilde av hvor synlig flekkene er. - Vårt bilde er tatt rett forfra. Det er slik man faktisk ser på mennesker. Når politiet velger å bare se ham fra siden, så blir det nesten litt stusselig, sier forsvareren.Bistandsadvokat Nina Emilie Braathen Hjortdal er enig i at de kriminaltekniske undersøkelsene politiet gjorde lille julaften 2011 kunne vært bedre utført. - Men jeg mener at det som kom frem i retten, støtter forklaringen til min klient, sier Hjortdal til VG.
En av politibetjentene som deltok på intimundersøkelsen av tiltalte Rune Øygard, mener det ikke var mulig å se de omstridte mørke flekkene på avstand.